МОТИВИ
към

проект на Наредба за изготвяне, утвърждаване, изменение и съхраняване на длъжностни разписания, щатове и длъжностни характеристики за длъжностите за военнослужещи в Министерството на отбраната, структурите на пряко подчинение на министъра на отбраната и Българската армия.
Същевременно, с Решение № 128 от 23.02.2024 г., Министерският съвет предложи на Народното събрание да одобри военните формирования и структури за допълване на въоръжените сили във военно време и числеността на запаса. С предложението за осигуряване и развитие на необходимите отбранителни способности на въоръжените сили на Република България за военно време и за гарантиране на националната и съюзната сигурност в рамките на процеса на отбранителното планиране се имплементират следните възможности:

- допълване на военните структури и формирования със запас за подобряване бойната, оперативната и мобилизационна готовност на формированията във формата „длъжностни разписания за мирно време и щатове за военно време“;

- използване на изградената автоматизираната система за управление на човешките ресурси, в която да се създава, поддържа и разпространява в необходимия обем информация за щатната осигуреност на въоръжените сили за мирно и военно време;

- попълване на резерва на въоръжените сили, подобряване на мобилизационните способности на страната и повишаване на готовността на въоръжените сили за защита на Отечеството;

- инспекция и определяне на мобилизационна готовност на формированията при определяне на военните структури и формирования за допълване на въоръжените сили във военно време и числеността на запаса в съответствие с разполагаемия ресурс, въоръжение и техника;

- взаимозаменяемост на длъжностите за цивилни служители в Българската армия с дублирането им с такива за запас, с който ще се реши проблема със статута на цивилните служители при използването на военното формирование по време на кризи в района на операцията/бойните действия.
Действащите разпоредби на Наредба № Н-10 от 31.03.2010 г. за изготвяне, утвърждаване, изменение и съхраняване на длъжностните разписания и длъжностните характеристики в Министерството на отбраната, структурите на пряко подчинение на министъра на отбраната и Българската армия (издадена от министъра на отбраната, обн., ДВ, бр. 30 от 20.04.2010 г.) не могат да осигурят изпълнението на посочените дейности, поради което чрез подготвения проект на наредба, се предлага нейната отмяна. 
С настоящия проект на наредба, освен ,че се прецизират условията и редът за изготвяне, утвърждаване, изменение и съхраняване на длъжностните разписания, щатове и длъжностни характеристики на длъжностите за военнослужещи се предлага и регламентация, чрез която се регулира процеса по изготвяне на:
- специални щатове, в съответствие с изискванията на Правилника за прилагане на Закона за отбраната и въоръжените сили на Република България;

- спомагателни длъжностни разписания, в съответствие с Плана за развитие на въоръжените сили на Република България; 
- допълнителни разписания на длъжностите, в съответствие с ПМС № 66/1996 г.;

- предварителни щатове за изпълнение на Цели на способностите в съюзната система на отбрана;

- длъжностни характеристики за военнослужещите, в съответствие с настъпилите изменения в Правилника за прилагане на Закона за отбраната и въоръжените сили на Република България (ДВ, бр. 74 от 2017 г., в сила от 12.09.2017 г. и бр. 76 от 2023 г. , в сила от 5.09.2023 г.). 
За изпълнението на проекта на наредба не са необходими допълнителни разходи, които да бъдат одобрени по бюджета на Министерство на отбраната.

В изпълнение на процедурата по чл. 26, ал. 2 от Закона за нормативните актове с проекта на наредба ще бъдат проведени обществени консултации в 30 - дневен срок съгласно чл. 26, ал. 3 и ал. 4 от Закона за нормативните актове.

